बदले मौसम से फसलों पर कीटों का प्रकोप
घाटशिला | आसमानमें बादल छाए रहने से फसल पर कीटों का प्रकोप बढ़ गया है। मौसम में आए बदलाव ने किसानों की चिंता बढ़ा दी है। सूखे की मार झेल चुके किसानों के समक्ष अब रबी फसल को बचाने की चिंता है। दरअसल, धूप नहीं निकलने से उन्हें सब्जी की फसल के बर्बाद होने का डर सता रहा है। अनुमंडल के गालूडीह, दामपाड़ा, गंधनिया, घाटशिला, डुमरिया सहित अन्य जगहों के किसान धान की कटाई के बाद से ही व्यापारिक फसलों की खेती में जुट जाते हैं। मौसम में बादल छाए रहने से बोआई के बाद बीजों में अंकुरण की समस्या उत्पन्न हो गई है। सब्जी की फसल में कीट का प्रकोप भी तेजी से फैल रहा है। किसानों ने बताया कि बादलों के कारण गोभी, टमाटर अन्य सब्जियों में मैनी, कटुआ माहो का प्रकोप तेजी से बढ़ रहा है। उन्होंने कहा कि बारिश नहीं होने के कारण कारण धान की फसल सूख गई थी। पानी की कमी के कारण धान की पैदावार औसत से कम है।
hin_Deva hin_Deva